EkBass/fiwiki-20250220-pages-articles huggingface dataset:
SNAFU

SNAFU on Yhdysvaltain armeijan toisen maailmansodan aikaisesta sotilasslangista englannin yleiskieleen kulkeutunut lyhenne, joka tulee sanoista ”Situation normal: all fucked up”. Time-julkaisu käytti termiä 1940-luvun alussa eräässä artikkelissaan. 1970-luvulta eteenpäin termi on yleistynyt muissakin maissa. Rock-yhtye East of Eden julkaisi SNAFU-nimisen albumin vuonna 1970. Luokka:Lyhenteet Luokka:Sotilasslangi
Taru kolmesta miekasta

Taru kolmesta miekasta () on yhdysvaltalaisen Tad Williamsin kirjoittama fantasiakirjasarja, joka ilmestyi alun perin trilogiana vuosina 1988–1993. Kariston kustantama suomennos on kuitenkin jaettu 12 osaan. Englanniksikin sarjan nidottu laitos julkaistiin neljässä osassa niin, että trilogian viimeinen osa jaettiin kahdeksi niteeksi. Kirjasarjan on suomentanut Auli Hurme-Keränen. Taru kolmesta miekasta on modernimpaa ja maanläheisempää fantasiaa kuin monet sen edeltäjät, kuten J. R. R. Tolkienin Sormusten herra. Williamsin kirjasarja innoitti esimerkiksi George R. R. Martinia aloittamaan oman fantasiaeepoksensa Tulen ja jään laulun kirjoittamisen. == Sarjan osat == *The Dragonbone Chair (1988), suomennettu kolmessa osassa: **1. Velhon oppipoika (luvut 1–14). 1996. **2. Kruununperillinen (luvut 15–29). 1997. **3. Miekan mahti (luvut 30–44). 1997. *The Stone of Farewell (1991), suomennettu kolmessa osassa: **4. Myrskyn silmä (luvut 1–10). 1998. **5. Pimeyden käsi (luvut 11–17). 1998. **6. Jäähyväisten kivi (18–28). 1998. *To Green Angel Tower (1993; taskukirjana kahdessa osassa: Siege ja Storm), suomennettu kuudessa osassa: **7. Piiritetty kivi (1. osan luvut 1–8). 1999. **8. Korppien tanssi (1. osan luvut 9–16). 1999. **9. Torven taika (1. osan luvut 17–26). 1999. **10. Liekkien loimu (2. osan luvut 1–10). 2000. **11. Varjojen vanki (2. osan luvut 11–20). 2000. **12. Vihreän enkelin torni (2. osan luvut 21–34). 2000. == Jatko == Huhtikuussa 2014 Williamsin ilmoitettiin jatkavan Tarun kolmesta miekasta tarinaa uudella trilogialla The Last King of Osten Ard. Se sijoittuu 30 vuotta ensimmäisen trilogian päätöksen jälkeiseen aikaan ja sisältää osittain samoja ja osin uusia päähenkilöitä. Sarjan kirjojen nimiksi ilmoitettiin The Witchwood Crown, Empire of Grass ja The Navigator’s Children. Uuden trilogian edellä julkaistiin tammikuussa 2017 lyhyempi kirja The Heart of What Was Lost, joka ei kuulu kumpaankaan trilogiaan ja jonka tarina sijoittuu niiden väliin. The Witchwood Crown julkaistiin kesäkuussa 2017. == Lähteet == Luokka:Fantasiakirjasarjat
Spinning Around

Spinning Around on dancepopkappale Kylie Minoguen albumilta Light Years (2000). Se julkaistiin 19. kesäkuuta 2000, ja sen kirjoittivat Ira Shickman, Osborne Bingham, Kara DioGuardi ja Paula Abdul. Kappale oli maailmanlaajuinen menestys. == Musiikkivideo == Videossa Minogue tanssii yökerhossa päällään erittäin lyhyet sortsit. Siitä on tullut yksi Minoguen tunnetuimmista videoista. == Kappalelista == ;Australialainen / Brittiläinen CD 1 #"Spinning Around" – 3:28 #"Spinning Around" (Sharp Vocal Mix) – 7:04 #"Spinning Around" (7th Spinnin' Dizzy Dub) – 5:23 #"Spinning Around" (Video) ;Australialainen / Brittiläinen CD 2 #"Spinning Around" – 3:28 #"Cover Me with Kisses" – 3:08 #"Paper Dolls" – 3:34 ;Maxi single #"Spinning Around" – 3:28 #"Cover Me with Kisses" – 3:08 #"Paper Dolls" – 3:34 #"Spinning Around" (Sharp Vocal Mix) – 7:04 #"Spinning Around" (Video) == Listasijoitukset == Lista (2000) Korkein sijoitus Australia (ARIA Charts) 1 Belgia (Ultratop 50 Flanderi) 35 Belgia (Ultratop 50 Vallonia) 39 Alankomaat (MegaCharts) 31 Ranska (SNEP) 28 Saksa (Media Control Charts) 62 Uusi-Seelanti (Recorded Music NZ) 2 Ruotsi (Sverigetopplistan) 42 Sveitsi (Schweizer Hitparade) 34 Britannia (UK Singles Chart) 1 == Esitykset == === Esitykset konsertissa === * On a Night Like This Tour * KylieFever2002 Tour * Showgirl Tour * Showgirl Homecoming Tour * KYLIEX2008 * For You, For Me Tour * Aphrodite World Tour === Muut esitykset === * Top of the Pops * An Audience with Kylie (2001) == Aiheesta muualla == * Kylie Minoguen virallinen sivusto Luokka: Kylie Minoguen kappaleet Luokka: Vuoden 2000 kappaleet
Estadio Carlos Belmonte

Estadio Carlos Belmonte on jalkapallostadion Albaceten kaupungissa Espanjassa. Se sijaitsee Kastilia- La Manchan yliopiston ja tieteis- ja teknologiakeskuksen lähettyvillä. Stadion on avattu 9. syyskuuta 1960, ja sen yleisökapasiteetti on 17 500\. Stadion toimii Albacete Balompién kotikenttänä. == Lähteet == == Aiheesta muualla == * Stadion Albacete Balompién sivustolla Luokka:Espanjan jalkapallostadionit Luokka:Albaceten maakunta
Estadio de Balaídos

Estadio Municipal de Balaídos, yleensä vain Balaídos on jalkapallostadion Vigon kaupungissa Espanjassa. Stadionin yleisökapasiteetti on 29 000, ja se toimii paikallisen jalkapalloseura Celta Vigon kotistadionina. Stadion avattiin 30. joulukuuta 1928 Celtan ja Real Uniónin välisellä ottelulla. Stadionia on vuosien saatossa laajennettu vuosina 1967 ja 1982 sekä se on remontoitu kerran vuonna 2004. Sillä tehty yleisöennätys 45 000 on 16. toukokuuta 1982 pelatulta Celtan ja Getafen väliseltä ottelulta. == Kuvia == Stadion koostuu neljästä eri katsomonosasta, joiden nimet ovat Gol, Marcador, Río ja Tribuna. Osista Río on stadionin pääkatsomo ja Gol ja Marcador päätykatsomoita. tiedosto:Grada Marcador.JPG|Marcador. tiedosto:Grada Río.JPG|Río. tiedosto:Grada Gol.JPG|Gol. == Lähteet == == Aiheesta muualla == * Stadion Celta Vigon sivustolla Luokka:Espanjan jalkapallostadionit Luokka:Pontevedran maakunta
Alamäkeen

Alamäkeen (Downhill, myös: When Boys Leave Home) on Alfred Hitchcockin ohjaama brittiläinen draamaelokuva vuodelta 1927. Se perustuu Ivor Novellon ja Constance Collierin näytelmään, ja Novello myös näytteli sen pääosaa. Elokuvaa oli esitetty Suomessa aikojen kuluessa vain Elokuva-arkistossa ennen kuin se maaliskuussa 2013 esitettiin televisiossa Yle Teema -kanavalla. Se on jäänyt muutenkin paitsioon, sillä elokuvahistoriassa tätä vailla jännitysaineksia olevaa elokuvaa ei juuri muisteta Hitchcockin muiden samanaikaisten elokuvien rinnalla.Matti Rämö, Mykkää Hitchcockia, Tv-maailma, 12/2013, s. 9. Elokuva on restauroitu vuonna 2012Timo Peltonen, Hitchcockin ohjaus ensi-illassa, Helsingin Sanomat 23.3.2013, s. C 44.. Elokuva on tunnelataukseltaan hyvin voimakas, tarinan mittaan aina vahvistuva. == Tarina == Opiskelijapoika Roddy on sisäoppilaitoksessa. Hänellä on siellä suhde tarjoilijan kanssa, joka syyttää häntä raskaudestaan, vaikka todellinen isä on opiskelijakaveri Tim. Roddy erotetaan, ja kotona odottaa isä, joka raivostuu ja hylkää pojan, ja poika lähtee Pariisiin. Lopulta Roddy palaa kotiin katuvaisten vanhempiensa luo, jotka ovat saaneet tietää poikansa olevan syytön.Harris & Lasky 1976, s. 24. == Näyttelijät == === Hitchcockin cameorooli === Alfred Hitchcockilla ei ole elokuvassa cameoroolia. == Tuotanto == Alamäkeen perustuu David L’Estrangen kirjoittamaan näytelmään Down Hill. L’Estrange oli Ivor Novellon ja Constance Collierin salanimi, jolla he olivat myös kirjoittaneet näytelmän The Rat, josta tuotantoyhtiö Gainsborough oli tuottanut elokuvan pari vuotta aikaisemmin.Taylor 1980, s. 91. Elokuvan kuvaukset eivät sujuneet ongelmitta. Hitchcockilla ja leikkaaja Ivor Montagulla, jolla oli ollut merkittävä osuus Vuokralaisen onnistumiseen, oli suuria erimielisyyksiä siitä, mitä kaikkea elokuvassa voisi näyttää. Montagu vastusti ennen kaikkea kohtauksia, jotka vaikuttivat mahdottomilta tai johdattivat katsojaa harhaan. Eniten Montagu vastusti taksikohtausta, joka oli kuvattu suoraan ylhäältä päin. Montagun mielestä kuvakulma oli luonnoton ”jopa kärpäselle katossa”. Kiista johtikin siihen, että Montagu lopetti työt elokuvan parissa ennen sen valmistumista.Taylor 1980, s. 92–93. == Lähteet == * * === Viitteet === == Aiheesta muualla == * Downhill on katsottavissa ja ladattavissa Internet Archivessa Luokka:Alfred Hitchcockin ohjaamat elokuvat Luokka:Vuoden 1927 brittiläiset elokuvat Luokka:Brittiläiset draamaelokuvat Luokka:Brittiläiset mustavalkoelokuvat Luokka:Brittiläiset mykkäelokuvat Luokka:Näytelmiin perustuvat elokuvat
Dunedin

Dunedin tarkoittaa muun muassa seuraavia: * Dunedin, kaupunki Uudessa- Seelannissa * Dunedin, kaupunki Floridassa, Yhdysvalloissa * HMS Dunedin, Britannian kuninkaallisen laivaston risteilijä * Dunedin Thunder, uusiseelantilainen jääkiekkoseura.
Jataka

Jataka on paalinkielinen, 547 kertomusta sisältävä tekstikokoelma, jossa on legendoja Buddhan olomuodoista ennen hänen Buddhaksi tuloaan. Intialainen Jataka on koottu 400-luvulla ja se on monien eläintarinoiden vanhin tunnettu lähde.Factum, Weilin+Göös 2003–2005, ISBN 951-35-6646-3, hakusana Jataka.Otavan iso tietosanakirja, Otava 1960–1965, hakusana Jataka. Kokoelma sisältää proosaa ja runoja toistensa lomassa.Spectrum, WSOY 1976–1983, ISBN 951-0-07239-7, Hakusana Intia (taide), osa 4, sivu 215. Monet tarinat ovat myös osa-aineksena vanhoissa burmalaisissa näytelmissä. Näytelmiä loivat erityisesti merkittävät burmalaiset dramaatikot U Kyin Un (1819–1853) ja U Pon Nyan (1807–1866).Iso tietosanakirja, WSOY 1995–1997,ISBN 951-0-20153-7, hakusana Jataka. Kertomukset julkaisi 1877–1897 tanskalainen indologi Viggo Fausbøll nimellä The Jatakas kuutena niteenä. Englanninkielisen käännöksen teki Cowell 1895–1913 ja saksankielisen Dutoit 1908–1920. Suomeksi on julkaistu valikoima kertomuksia Virpi Hämeen-Anttilan kääntämänä nimellä Kun Buddha syntyi hanhen hahmoon (Basam Books 1998) ja Päivi Lankisen ruotsista suomentama mukaelma vanhasta Jataka-kertomuksesta Villisti pakoon (kirjoittanut Veronica Leo, Tammi 1996). ==Lähteet== == Aiheesta muualla == Luokka:Buddhalaiset kirjoitukset Luokka:Intian kirjallisuus
Anton Helve

Anton Helve (sukunimi aik. Moldakoff; 3. heinäkuuta 1878 Rantasalmi – 29. toukokuuta 1928 Helsinki) oli suomalainen toimittaja ja kirjallisuuden suomentaja. Helven vanhemmat olivat tehtaankirjuri, kaupanhoitaja Anton Moldakoff ja Anna Helena Juutinen. Hän pääsi ylioppilaaksi 1897 Hämeenlinnan lyseosta ja opiskeli sitten Helsingin yliopistossa sekä suoritti 1898–1899 teknillisiä opintoja polyteknillisessä opistossa. Helve oli Päivälehden toimittajana 1902–1904 ja Uuden Suomettaren toimittajana 1904–1911. Vuodesta 1911 hän oli Sanomalehtien Uutistoimiston palveluksessa, Uusi Aura-lehden toimittajana ja Käsityö ja Teollisuus-aikakauslehden toimitussihteerinä ja taloudenhoitajana. Helve tuli 1921 Iltalehden palvelukseen ensin toimitussihteeriksi ja sitten lehden ilmoitusosastolle. Hän kirjoitti lehteen myös pakinoita nimimerkillä Porvari. Viimeksi Helve oli työssä Liiketaito- lehden ilmoitusosastolla ja avusti myös muita lehtiä. Helve kuoli keuhkokuumeeseen toukokuun lopulla 1928.Toimittaja Anton Helve, Mikkelin Sanomat 31.05.1928 nro 63, s. 1, Kansalliskirjaston Digitoidut aineistotToimittaja Anton Helve, Iltalehti 30.05.1928 nro 123, s. 2, Kansalliskirjaston Digitoidut aineistot Anton Helve oli naimisissa vuodesta 1902 Hilda Maria (Maiju) Gerdtin kanssa. Heidän tyttärensä oli tanssitaiteilijatar Taina Helve. == Suomennoksia == * Maksim Gorki : Kolme ystävystä, Edellinen osa ; venäjänkielestä suomentanut Anton Helve. Työväen sanomalehti-osakeyhtiö, Helsinki 1902 * Maksim Gorki : Kolme ystävystä, Jälkimmäinen osa ; venäjänkielestä suomentanut Anton Helve. Työväen sanomalehti-osakeyhtiö, Helsinki 1903 * Johan Bojer : Lea-äiti : romaani. Helsingin uusi kirjapaino, Helsinki 1903 * Leonid Andrejev : Punanen nauru : löydetyn käsikirjoituksen katkelmia. Työväen sanomalehti-osakeyhtiö, Helsinki 1905 * Jonas Lie : Dyre Rein : kertomus isoisän isän talosta; norjankielestä suomentanut Anton Helve. Kataja, Helsinki 1907 == Lähteet == * * ===Viitteet=== Luokka:Suomentajat Luokka:Suomalaiset toimittajat Luokka:Pakinoitsijat Luokka:Vuonna 1878 syntyneet Luokka:Vuonna 1928 kuolleet
Kalliotemppeli

Kalliotemppeli tai luolatemppeli on kallioon louhittu tai luonnonluolaan rakennettu suoja uskonnollisten menojen harjoittamista varten.Suomalainen tietosanakirja, Weilin+Göös 1989–1993, ISBN 951-35-4644-6, hakusana kalliotemppeli. Tällaisia temppeleitä on varsinkin Intiassa, Kiinassa ja Välimeren alueella. Intiassa ne ovat pääasiassa buddhalaisia ja rakennettu 200 eaa. – 700 jaa.Uusi tietosanakirja, Tietosanakirja oy 1960–1966, hakusana luolatemppelit. Esimerkiksi Ajantassa vuoriin hakattujen temppelien freskot ovat ajalta 300–600 jaa. Ne esittävät Buddhan elämänvaiheita ja kohtauksia Jataka-kertomuksista.Uusi tietosanakirja, hakusana Ajanta. Intian Ellorassa on kolmisenkymmentä luolatemppeliä, jotka ovat peräisin 400–1000 jaa. Niistä tunnetuin on veistoksin ja maalauksin koristeltu Kailasa-temppeli.Uusi tietosanakirja, hakusana Ellora. Bombayn edustalla olevalla Elephantan saarella on kuusi kalliotemppeliä, joista suurimman ala on 40 neliömetriä. Sen kattoa kannattaa 40 pilaria, jotka seinien lailla on koristeltu reliefeillä ja maalauksilla.Uusi tietosanakirja, hakusana Elefanta. Egyptin Abu Simbelissä on Amon-Ralle omistettu kalliotemppeli, jonka edessä on neljä 20 metriä korkeaa kuningasta esittävää veistosta. Siellä on myös rakkaudenjumalatar Hathorille omistettu kalliotemppeli ja sen edustalla kuusi 10 metristä kuninkaan ja hänen puolisonsa muotokuvaa.Uusi tietosanakirja, hakusana Abu-Simbel. Vähässä- Aasiassa luolatemppeleitä on Hidžasissa, Petrassa ja Jerusalemin lähistöllä. ==Lähteet== *
Lyijymonoksidi

Lyijymonoksidi eli lyijy(II)oksidi (PbO) on lyijy- ja oksidi-ionien muodostama epäorgaaninen ioniyhdiste. Yhdiste esiintyy luonnossa mineraaleina. ==Rakenne ja ominaisuudet== Lyijymonoksidi esiintyy kahtena eri muotona α- ja β-lyijymonoksidina. Punainen α-lyijymonoksidi on kiteistä ainetta jonka alkeiskoppi on tetragoninen. Sitä kutsutaan myös nimellä litharge tai lyijyhilse. β-lyijymonoksidi on väriltään keltaista ja kiderakenteeltaan ortogonaalista. Sitä nimitetään myös massikotiksi. Punainen muoto on huoneenlämpötilassa vakaampi ja muuttuu keltaiseksi lyijymonoksidiksi 488 °C lämpötilassa. Keltaisesta β-lyijymonoksidista tunnetaan myös huoneenlämpötilassa metastabiili muoto. Lyijymonoksidin kiderakenteessa oksidi-ionit ovat kerroksittain ja kaksiarvoiset lyijyionit sijaitsevat kerroksien välissä. Lyijyionit ovat asettautuneet niin, että ioni on neliöpohjaisen pyramidin huippu ja pohja on muodostunut neljästä oksidi- ionista. Lyijy- ja oksidi-ionien välinen etäisyys on 2,3 Å. Lyijymonoksidi liukenee hyvin heikosti veteen, ja α-muoto on huonoliukoisempi johtuen sen pienemmästä höyrynpaineesta. Yhdiste on amfoteerinen ja se liukenee sekä happamiin että voimakkaasti emäksisiin liuoksiin. Emäksisissä liuoksissa muodostuu plumbiitti-ioneja PbO22-. Yhdisteen emäsluonne on happoluonnetta voimakkaampi ja vesiliuokset ovat emäksisiä. ==Valmistus ja käyttö== Lyijymonoksidia tuotetaan yli 600 °C lämpötilassa hapettamalla sulanutta lyijymetallia happivirralla. Jäähdytettäessä yhdiste on hiutalemaisia kiteitä. :2 Pb + O2 → 2 PbO Yhdistettä voidaan valmistaa myös kuumentamalla lyijykarbonaattia tai lyijynitraattia. :PbCO3 → PbO + CO2 ==Käyttö== Lyijymonoksidia on käytetty keltaisena väriaineena lyijykeltaisen nimellä. Yhdistettä käytetään valmistettaessa lyijyakkuja, optista ja keramiikan lasitukseen käytettävää lasia ja lyijy-yhdisteitä. Lisäksi sitä käytetään kumin vulkanoinnissa ja tuotettaessa vernissoja ja kittejä sekä orgaanisessa synteesissä. ==Katso myös== *Lyijydioksidi ==Lähteet== ==Aiheesta muualla== * Luokka:Lyijy-yhdisteet Luokka:Oksidit
Kim Jae-ryong

Kim Jae-ryong (; s. 25. huhtikuuta 1966) on eteläkorealainen entinen yleisurheilija, joka kilpaili kestävyysjuoksussa. Hän voitti Aasian kisoissa kaksi ja Aasian-mestaruuskilpailuissa yhden mitalin. Kim osallistui olympialaisiin kerran, vuonna 1992. Tuolloin hän sijoittui maratonilla kymmenenneksi ajallaan 2.15.01. == Ennätykset == * Maraton: 2.09.30 (1992) == Lähteet == Luokka:Eteläkorealaiset kestävyysjuoksijat Luokka:Vuonna 1966 syntyneet Luokka:Elävät henkilöt
Wilde (elokuva)

Wilde on Oscar Wilden elämästä kertova brittiläinen elokuva vuodelta 1997. Elokuvan on ohjannut Brian Gilbert ja sen nimiroolia näyttelee Stephen Fry. Julian Mitchellin tekemä käsikirjoitus perustuu Richard Ellmannin Pulitzer- palkittuun Wilde-elämäkertaan vuodelta 1987. == Juoni == Elokuvan tapahtumat alkavat vuodesta 1882. Oscar Wilde on luentokiertueella Yhdysvalloissa, ja hän vierailee Coloradon Leadvillessa. Värikkäästä persoonallisuudestaan huolimatta Wilde löytää yleisönsä paikallisten kaivosmiesten parissa huvittaen heitä kertomuksilla renessanssimies Benvenuto Cellinistä. Wilde palaa Lontooseen. Hän menee naimisiin Constance Lloydin kanssa, ja pariskunnalle syntyy pian kaksi lasta. Heidän luonaan vierailunsa aikana asuva kanadalainen Robbie Ross (Michael Sheen) viettelee Oscarin ja auttaa tämän sinuiksi homoseksuaalisuutensa kanssa. Lady Windermere's Fan -näytelmän ensi-illassa Oscar kohtaa keikarimaisen lordi Alfred Douglasin (Jude Law), ja kaksikon välille puhkeaa kiihkeä ja myrskyisä rakkaussuhde. Alfredin isä, Queensberryn markiisi, ei hyväksy poikansa suhdetta. Hän solvaa Wildea, ja Wilde nostaa kanteen kunnianloukkauksesta. Tapaus tuo julki hänen sukupuolisen suuntautumisensa, minkä seurauksena hänet pidätetään ja häntä vastaan nostetaan kanne haureudesta. Maastapakenemisen sijasta Wilde päättää taistella syytettä vastaan, mutta hän häviää ja saa kahden vuoden pakkotyötuomion. Tuomionsa suoritettuaan Wilde vierailee vaimonsa haudalla ja kertoo Robbielle, ettei hänen enää anneta tavata lapsiaan. Wilde matkustaa manner-Eurooppaan lordi Alfredin perässä. Kuvateksti kertoo heidän eronneen kolme kuukautta myöhemmin. Luokka:Tositapahtumiin perustuvat elokuvat Luokka:Brittiläiset draamaelokuvat Luokka:Vuoden 1997 brittiläiset elokuvat
Salu Latvala

Salu Latvala (5. elokuuta 1870 Ilmajoki – 24. toukokuuta 1928 Kuopio) oli suomalainen lyseon lehtori ja kirjallisuuden suomentaja. Latvalan vanhemmat olivat torppari Jaakko Latvala ja Maria Erkintytär. Hän pääsi ylioppilaaksi 1891 Vaasan yksityislyseosta ja opiskeli sitten Helsingin yliopistossa valmistuen filosofian kandidaatiksi 1895. Latvala toimi oppikoulun opettajana ja viimeksi hän oli vuodesta 1907 Kuopion lyseon ruotsin kielen kollegana ja vanhempana lehtorina. Salu Latvala oli naimisissa vuodesta 1906 Anni Koposen kanssa. == Teoksia == * Lauseopillisia havaintoja Luoteis-Satakunnan kansankielestä. Suomalaisen Kirjallisuuden Seura, Helsinki 1895 * Lauseopillisia muistiinpanoja Pohjois-Savon murteesta. Suomalaisen Kirjallisuuden Seura, Helsinki 1899 == Suomennoksia == * Adolf Schiel : 23 vuotta Etelä-Afrikassa. K. Malmström, Kuopio 1903 * Henning von Melsted : Nälkäpalkalla : palanen suurkaupungin elämää; ruotsinkielestä suomentanut S. L. A. Pethman, Vaasa 1906 * Yhteiskunnan hylkäämä : langenneen naisen päiväkirja; kirjoittajan kuoleman jälkeen julkaissut Margarete Böhme ; julkaisijan luvalla saksankielestä suomentanut Salu Latvala. Kuopion uusi kirjapaino, Kuopio 1906, 2. painos 1907 * Kálmán Mikszáth ja Ferenc Herczeg : Unkarilaisia kertomuksia. Kuopion uusi kirjapaino, Kuopio 1913 * Mór Jókai : Valkoruusu; unkarinkielestä suomentanut Salu Latvala. Otava 1917 == Lähteet == * * Luokka:Suomentajat Luokka:Suomalaiset opettajat Luokka:Vuonna 1870 syntyneet Luokka:Vuonna 1928 kuolleet
Joe E. Martin

Joe Elsby Martin, Sr., (1. helmikuuta 1916 - 14. syyskuuta 1996Find-a-Grave, Joe E. Martin ) oli amerikkalainen nyrkkeilyvalmentaja joka valmensi kahta nyrkkeilyn raskaansarjan mestaria, Muhammad Alia ja Jimmy Ellisia, sekä useita Golden Gloves-mestareita. Poliisina työskennellyt Martin ohjasi 12-vuotiaan Cassius Clayn (myöhemmin nimeltään Muhammad Ali) nyrkkeilyn pariin, kun hänen polkupyöränsä varastettiin. Hän valmensi tätä seuraavat kuusi vuotta, mutta joutui sivuun, kun nuorukainen aloitti olympiavoittonsa jälkeen ammattilaisuransa. Clay neuvotteli sponsorisopimuksesta Reynolds Metals Companyn vastaavan varajohtajan Billy Reynoldsin kanssa, mutta neuvottelut katkesivat Clayn isän puututtua niihin. Reynolds oli ehdottanut, että Joe E. Martin voisi olla mukana hänen valmentamisessaan, jolloin poliiseja vihannut Cassius Clay Sr. ei voinut tätä hyväksyä. Clay teki lopulta sopimuksen Bill Favershamin johtaman sijoittajaryhmän kanssa ja hänen valmentajakseen nousi myöhemmin Angelo Dundee. He kuitenkin pysyivät läheisinä Martinin elämän loppuun asti. == Lähteet == Luokka:Yhdysvaltalaiset nyrkkeilyvalmentajat Luokka:Vuonna 1916 syntyneet Luokka:Vuonna 1996 kuolleet
John Yuda Msuri

John Yuda Msuri (s. 9. kesäkuuta 1979 Dodoma) on tansanialainen entinen yleisurheilija, joka kilpaili kestävyysjuoksussa. Hän voitti hopeaa pitkältä matkalta maastojuoksun MM-kisoissa 2002 ja pronssia 10 000 metriltä saman vuoden Kansainyhteisön kisoissa. Aktiiviurallaan vain 47 kiloa painanut Yuda Msuri voitti myös kaksi pronssimitalia puolimaratonin MM-kisoissa. Hän osallistui olympialaisiin kerran, vuonna 2004. Tuolloin Yuda Msuri joutui keskeyttämään 10 000 metrin juoksussa. == Ennätykset == Lähde: IAAF * 10 000 m: 27.06,17 (2002) * Maraton: 2.10.13 (2004) * Puolimaraton: 1.00.12 (2001) * 5 000 m: 13.03,62 (2002) == Lähteet == Yuda Msuri, John Yuda Msuri, John Yuda Msuri, John
Liina

Sanan liina eri merkityksiä: *pellava, paikoin suomen länsimurteissa (myös viron kielessä) *liina, pellavaista, hamppuista tai yleensä kasvikuituista kangasta * liina, männystä irrotettu pettu- eli nilalevy *vaatekappaleiden nimi (esiliina, kaulaliina, liinavaatteet, nenäliina) * liina, köyden tapaan käytettävä luja tekstiilinauha tai palmikoitu naru, esim. kuormaliina, heittoliina, ankkuriliina *Liina, naisen nimi *liinatukka eli vaaleat hiukset, blondi *hamppu suomen itämurteissa sekä itäisissä itämerensuomalaisissa kielissä
North American Boxing Federation

The North American Boxing Federation, eli NABF, on voittoa tavoittelematon järjestö, joka jakaa alueellisia nyrkkeilymestaruuksia. Sen kattojärjestö on WBC. NABF:n, eli Pohjois-Amerikan nyrkkeilymestaruudesta on oteltu vuodesta 1969 lähtien, jolloin raskassarjalaiset Sonny Liston ja Leotis Martin kohtasivat liiton ensimmäisessä mestaruusottelussa. Martin voitti ottelun, mutta luopui mestaruudestaan myöhemmin silmävamman takia. NABF:n mestareina on ollut monia maailmanmestareita kuten Muhammad Ali ja Ken Norton. Luokka:Nyrkkeilyjärjestöt
Jimmy Young

Jimmy Young (14. marraskuuta 1948 – 20. helmikuuta 2005) oli Philadelphiasta kotoisin oleva raskaan sarjan nyrkkeilijä joka otteli uransa merkittävimmät ottelut 1970-luvulla. Young nousi julkisuuteen, kun hän otteli raskaan sarjan maailmanmestaruudesta Muhammad Alia vastaa huhtikuussa 1976. Ali saapui otteluun ylipainoisena, eikä ollut enää uransa parhaimmassa kunnossa. Läpi ottelun Young suojasi kasvojaan ja perääntyi mestaria, pakottaen Alin ajamaan häntä takaa. Koska Ali ei ollut tottunut iskemään vartaloiskuja, hän joutui usein odottamaan tilaisuutta iskeä Youngia kasvoihin, minkä takia ottelusta tuli hyvin hidastempoinen.The Men Who Could Beat Ali, CoxCorner.Tripod.com, kirjoittanut Monte D. Cox, huhtikuu 2005, Viitattu 20.9.2010 Young hävisi Alille yksimielisesti pisteillä. Vuonna 1977 Young voitti entisen raskaan sarjan maailmanmestarin George Foremanin pisteillä. Tappio oli vasta toinen Foremanin siihen astisella uralla ja sai hänet jättämään ammattilaisnyrkkeilykehät kymmeneksi vuodeksi. Se valittiin Ring Magazinen Vuoden otteluksi. Young kuoli sydänkohtaukseen 20. helmikuuta 2005. == Lähteet == == Aiheesta muualla == * Find-a-Grave, Jimmy Young Luokka:Yhdysvaltalaiset nyrkkeilijät Luokka:Vuonna 1948 syntyneet Luokka:Vuonna 2005 kuolleet
Kirkkaan selkeää

Kirkkaan selkeää on Maarit Verrosen vuonna 2010 ilmestynyt dystopiaromaani, jonka on julkaissut Tammi. Teos voitti Tähtivaeltaja-palkinnon vuonna 2011. Raati kuvasi kirjaa näin: "Pitkän linjan tieteis- ja fantasiakirjailija Maarit Verrosen Kirkkaan selkeää on tyylipuhdas dystopia, jonka juuret ovat syvällä nyky-yhteiskunnan huolestut­tavista piirteissä. Kirja kuvaa todentuntuista lähitulevaisuutta, jossa ihmisten jaottelu hyödyllisiin ja hyödyttömiin on edennyt loogiseen päätepisteeseensä: alimpaan kastiin joutuneita, sosiaalisen statuksensa ja ihmisarvonsa menettä­neitä kansalaisia metsästetään kuin tuhoeläimiä." == Lähteet == == Aiheesta muualla == * Helena Ruuska: Teknologia kehittyy, mutta ihminen taantuu Helsingin Sanomat 26.8.2010. * Solja Kovero: Vartija taivaan Voima 7/2010. * Jani Saxell: Datahansikkaan ojennus ihmisyydelle. Parnasso 5/2010. * Juhani Ruotsalo: Ihmisyyden pilkettä synkässä tulevaisuudessa. Uutispäivä Demari 30.09.2010. * Jussi Aurén: Elämää ei voi simuloida. Satakunnan Kansa 4.10.2010. * Satu Taskinen: Latvus kaipaa juuriaan Kiiltomato.net 5.1.2011. * Soili Hämäläinen: Simuloitu maailma Etelä-Saimaa 21.4.2011. Luokka:Suomalaiset tieteisromaanit Luokka:Vuoden 2010 kirjat
Edvard Rindell

Edvard Rindell (23. helmikuuta 1858 Turku – 24. tammikuuta 1928 Porvoo) oli suomalainen filosofian tohtori ja lyseon lehtori. Rindellin vanhemmat olivat tuomiokapitulin amanuenssi Edvard Axel Gabriel Rindell ja Augusta Kristina Freudenthal. Hän pääsi ylioppilaaksi 1876 Turun lyseosta ja opiskeli sitten Helsingin yliopistossa valmistuen filosofian kandidaatiksi 1879, maisteriksi 1882 sekä lisensiaatiksi ja tohtoriksi 1886. Rindell toimi Porvoon ruotsalaisen lyseon kreikan ja latinan vanhempana lehtorina 1889–1926. Edvard Rindell oli naimisissa vuodesta 1901 Elin Axelina Anderssonin kanssa. == Teoksia == * Kortfattad grekisk elementargrammatik efter Fritzsche o. a. bearbetad. Söderström, Helsingfors 1892 * Prässens dag : Borgå, den 5 november 1899; utg. af Ossian Grotenfelt, Edvard Rindell, Vihtori Peltonen. Borgå 1899 (suomeksi nimellä Sanomalehdistön päivä Porvoossa, marraskuun 5 p. 1899) * Öfversikt öfver den kommunala verksamheten i Borgå stad 1875-1911; enligt uppdrag af Stadsfullmäktige i Borgå utarbetad Edvard Rindell. Stadsfullmäktige, Borgå 1914 == Lähteet == * * Luokka:Suomalaiset opettajat Luokka:Vuonna 1858 syntyneet Luokka:Vuonna 1928 kuolleet
Karl Mildenberger

Karl Mildenberger (23. marraskuuta 1937 – 4. lokakuuta 2018Box-Europameister Karl Mildenberger stirbt mit 80 Jahren ) oli saksalainen nyrkkeilijä, joka piti vuosina 1964–1968 hallussaan raskaansarjan Euroopan-mestaruutta. Hän puolusti titteliään menestyksekkäästi kuusi kertaa. Mildenbergeriä pidetään yhtenä Saksan historian parhaimmista nyrkkeilijöistä, minkä lisäksi häntä on myös luonnehdittu maan toiseksi parhaimmaksi raskassarjalaiseksi Max Schmelingin jälkeen. Hän otteli ammattilaisurallaan 62 kamppailua, joista voitti 53 (19 tyrmäyksellä), ja hävisi kuusi. Mildenberger muistetaan ensimmäisenä vasenkätisenä (nyrkkeilytermein southpaw) ottelijana, joka on päässyt raskaansarjan maailmanmestaruusotteluun. Frankfurt am Mainissa 10. syyskuuta 1966 käydyssä ottelussa hän hävisi mestaruutta puolustaneelle Muhammad Alille kymmenennessä erässä tyrmäyksellä. Mildenbergerin vasenkätisyys ja omalaatuinen tyyli aiheuttivat Alille muutamia vaikeuksia ottelun aikana. Ottelu oli ensimmäinen Saksassa järjestetty raskaan sarjaan MM-ottelu. Mildenberger päätti uransa 31-vuotiaana. Hän kohtasi aikakautensa suuruuksista Alin lisäksi Zora Folleyn, Eddie Machenin, Oscar Bonavenan ja Henry Cooperin. Nyrkkeilyuransa jälkeen Mildenberger tienasi elantonsa uimavalvojana. == Lähteet == ==Aiheesta muualla== * Karl Mildenbergerin tilastot Boxrec-tietokannassa Luokka:Saksalaiset nyrkkeilijät Luokka:Vuonna 1937 syntyneet Luokka:Vuonna 2018 kuolleet
Adelphi Theatre

Adelphi Theatre (1934–1940 ja 1944–1958), alkuperäiseltä nimeltään Craig Theatre, avautui 24. joulukuuta 1928. Adelphi sijaitsi osoitteessa 152 West 54. kadulla New Yorkissa. Teatterissa oli 1 434 istuinpaikkaa. Internet Broadway Database: Adelphi Theatre Teatteri otettiin vuonna 1934 mukaan Liittovaltion teatterihankkeeseen ja nimettiin Adelphiksi. The Royal Fraternity of Masterin metafyysikot nimesivät teatterin 1940 Radiant Centeriksi. Sitten siitä tuli Yiddish Arts Theater (1943), mutta Adelphi Theateriksi se nimettiin 20. huhtikuuta 1944, jolloin sen hankki Shuberts. Siitä tuli DuMontin televisiokanavan studio 1950-luvulla. DuMont kuvasi siellä 39 jaksoa sarjasta The Honeymooners käyttämällä Electronicam-järjestelmäänsä lähettäessään sen CBS:llä myöhäisohjelmana kaudella 1955–1956. Teatteri palasi vanhaan käyttöönsä 1957, sai nimen 54th Street Theater 1958 ja lopulta 1965 nimen George Abbott Theater. Rakennus purettiin vuonna 1970 useiden kalliiden epäonnistumisten jälkeen. New Yorkin Hilton omisti tontin hotellin länsipuolella ja oli varannut sen laajennusta varten. Siihen rakennettiin vuonna 1989 toimistotorni 1325 Avenue of the Americas. Rakennus käyttää osoitteenaan Hiltonin kuudennen avenuen osoitetta, vaikka se on lähempänä seitsemättä. Rakennuksia yhdistää käytävä. Populaarikulttuurissa rakennuksia on käytetty Seinfeldissa Elainen työpaikan ulkokuvauksissa. ==Tunnettuja tuotantoja== *Revolt of the Beavers *On the Town *Street Scene *Damn Yankees *Bye Bye Birdie *No Strings *What Makes Sammy Run? *Any Wednesday *Wait Until Dark *Darling of the Day == Lähteet == Luokka:Yhdysvaltain teatterit
Alfredo Evangelista

Alfredo Evangelista (s. 3. marraskuuta 1954 Montevideo, Uruguay) on entinen Espanjan kansallisuuden ottanut nyrkkeilijä. Evangelista nyrkkeili Muhammad Alia vastaan nyrkkeilyn raskaan sarjan titteliottelussa vuonna 1977, häviten tuomariäänin 15-eräisessä ottelussa. Hän otteli myös Larry Holmesia vastaan World Boxing Council-tittelistä 1978, jonka hän hävisi tyrmäyksellä seitsemännessä erässä. Hän otteli myös Leon Spinksiä vastaan vuonna 1980, häviten tyrmäyksellä 5. erässä. Hänen elämästään on tehty dokumenttielokuva "Bichuchi, la historia de Alfredo Evangelista" jonka on ohjannut Aldo Garay. imdb, Bichuchi, la historia de Alfredo Evangelista ==Lähteet== * ===Viitteet=== Luokka:Espanjalaiset nyrkkeilijät Luokka:Vuonna 1954 syntyneet Luokka:Elävät henkilöt
Miesten Ykköspesis-kausi 1993

Pesäpallon Ykköspesis kausi 1993 oli kolmastoista ykkössarjakausi pesäpallossa. Sarjan voitti Pattijoen Urheilijat. == Ykköspesiksen runkosarja == Joukkue O V T H Juoksut Pts PaU JuP HaK HaT VM HP MP KoU JoK NJ HPK ITa JoM HNU Pattijoen Urheilijat 26 21 0 5 256-138 42 4-2 7-8 18-2 10-2 13-5 7-1 9-6 16-11 5-2 12-2 8-2 9-1 17-2 Juvan Pallo 26 20 0 6 242-118 40 7-8 4-2 12-5 19-3 5-7 13-3 13-6 10-5 16-3 5-2 13-6 16-3 16-1 Hakunilan Kisa 26 17 0 9 186-160 34 15-9 4-1 10-3 15-14 2-1 2-9 3-5 8-6 6-3 4-9 4-3 17-4 16-4 Halsuan Toivo 26 16 1 9 204-148 33 2-4 15-0 8-6 7-0 7-5 8-1 14-4 2-3 11-9 4-8 13-5 15-2 19-0 Vaasan Maila 26 15 0 11 235-186 30 4-7 1-12 7-10 6-10 8-7 5-4 11-10 10-4 3-6 12-4 7-6 12-9 21-1 Haminan Palloilijat 26 14 0 12 253-158 28 2-7 7-13 4-5 7-3 6-11 10-3 24-1 20-4 16-2 18-7 19-3 20-3 15-1 Mansen Pesäpallo 26 13 0 13 226-196 26 19-15 3-7 16-4 14-5 4-5 13-1 3-9 6-3 13-11 14-13 11-15 5-4 4-1 Koskenkorvan Urheilijat 26 13 0 13 202-221 26 6-13 8-3 8-6 3-11 8-9 6-19 13-10 6-2 9-5 3-4 2-1 16-6 18-4 Jokioisten Koetus 26 13 0 13 166-188 26 14-8 3-9 10-1 7-9 4-1 5-2 8-6 3-13 8-5 7-6 9-4 12-7 7-0 Nurmon Jymy 26 12 0 14 188-190 24 6-4 2-7 5-8 2-4 10-5 6-5 9-7 6-7 8-3 8-7 0-4 6-3 6-4 Haapajärven Pesä- Kiilat 26 11 0 15 212-208 22 5-9 4-7 7-9 2-9 1-7 9-2 9-13 16-4 8-5 8-18 11-9 9-8 15-4 Ikaalisten Tarmo 26 10 0 16 192-211 20 2-5 3-7 3-1 7-3 7-20 9-10 6-9 10-5 6-9 10-9 10-9 7-8 15-8 Joensuun Maila 26 6 1 19 172-293 13 9-10 6-10 6-8 10-10 4-27 6-13 10-8 11-9 7-1 8-18 4-11 8-15 13-9 Hongikko 26 0 0 26 91-410 0 1-22 4-15 4-12 3-5 1-24 6-8 3-27 5-17 10-13 9-23 3-26 3-24 0-12 === Ottelut pääsystä Superpesiskarsintaan === Hakunilan Kisa – Halsuan Toivo 22.8. Halsua Hakunila 4-7 28.8. Hakunila Halsua 5-3 Hakunilan Kisa Superpesiskarsintaan voitoin 2-0. Vaasan Maila – Juvan Pallo 22.8. Vaasa Juva 4-2 28.8. Juva Vaasa 4-10 Vaasan Maila Superpesiskarsintaan voitoin 2-0. === Ottelut putoamisesta Suomensarjaan === Haapajärven Pesä-Kiilat – Ikaalisten Tarmo 22.8. Tarmo HP-K 4-6 28.8. HP-K Tarmo 8-7 Haapajärven Pesä-Kiilat säilyi voitoin 2-0. Nurmon Jymy – Joensuun Maila 22.8. JoMa Nurmo 2-8 28.8. Nurmo JoMa 17-6 Nurmon Jymy säilyi voitoin 2-0. Pattijoki nousi SM-sarjaan. Hakunila ja Vaasa karsintaan Superpesiksen 12.-13. sijoittuneiden kanssa. Suomensarjaan putosivat Ikaalinen, Joensuu ja Hongikko. Tilalle nousivat Suomensarjan lohkovoittajat: Ylivieskan Kuula, Maaningan Mahti ja Vihdin Pallo. === Superpesiskarsinta === Muhoksen Pallo-Salamat – Hakunilan Kisa HaKi MuPS 2–4 MuPS HaKi 6–4 Muhos säilyi superpesiksessä otteluvoitoin 2-0 Vimpelin Veto – Vaasan Maila VM ViVe 4–8 ViVe VM 20–7 Vimpeli säilyi superpesiksessä otteluvoitoin 2-0 ==Lähteet== * http://mrasilainen.com/sarjat/ottelut/M_1-sarja_1981-2008.xls Luokka:Pesäpallon Ykkössarjakaudet Luokka:Vuoden 1993 pesäpallo
UAZ-469

UAZ-469 on neuvostoliittolaisen UAZin valmistama maastoauto. == Teknisiä tietoja == 72-hevosvoimainen, 2,4-litrainen moottori periytyi edeltäjämallista, GAZ-69:stä. jatkona oli kuiva yksilevykytkin josta voima välittyi nelinopeuksisen vaihteiston ja kaksiportaisen alennusvaihteen kautta jäykille etu- ja taka-akseleille, jotka oli jousitettu puolielliptisin lehtijousin. Iskunvaimentimet olivat hydrauliset ja vipumalliset. Kori oli teräsrakenteinen ja kantavana rakenteena oli tikapuurunko. Ohjaamo oli karu ja yksinkertainen, kuten neuvostoliittolaisissa sotilasajoneuvoissa yleensä. Istuimet oli verhoiltu vinyylillä. Istumapaikkoja oli kuljettajan vieressä yhdelle matkustajalle, käännettävällä takapenkillä kolmelle ja lisäksi takana tavaratilassa oli lisäistuimet kahdelle matkustajalle, jotka istuivat kasvot vastakkain ja selät sivuille päin. Polttoainesäiliön tilavuus oli 78 litraa. Autoa päivitettiin vuonna 1983, jolloin sen mallimerkinnäksi tuli UAZ-315126. Moottorin iskutilavuutta kasvatettiin hieman ja samalla teho nousi 92 hevosvoimaan. == Ominaisuuksia == Auton huippunopeus oli 100 km/h, maavara oli 220 mm ja kääntösäde 6,5 metriä. Rengaskoko oli 8,40-15". Suurin lähestymiskulma on 50 ja jättökulma 45 astetta. == Käyttö Suomen puolustusvoimissa == Puolustusvoimat vastaanotti yhden UAZ-469:n kokeiluun 28. helmikuuta 1974. Kokeilu päättyi saman vuoden toukokuun lopussa. Vuoden 1976 kesäkuussa maahan saapuivat ensimmäiset 15 UAZia ja vuoteen 1982 mennessä niitä oli käytössä jo 250 kappaletta. Suomessa joihinkin autoihin vaihdettiin kotimaiset, joskin huonosti istuvat kuomut. Joihinkin yksilöihin vaihdettiin valkoinen, lujitemuovinen katto. Näitä autoja kutsuttiin lempinimellä "ylioppilas-UAZ". Puolustusvoimissa UAZ-469:n käyttöiäksi oli määritelty 9,5 vuotta ja 315126:n 9,2 vuotta. Muuten hyvän maastoauton heikko kohta oli moottori, jonka kestoikä oli vain 20 000–30 000 kilometriä. Niitä korjattiin puolustusvoimissa vuosittain viisikymmentä. ==Lähteet== Luokka:Sotilasajoneuvot Luokka:Suomen puolustusvoimien kalusto Luokka:1970-luvun autot 469 ==Aiheesta muualla== *YouTube: Satunnaista sotilashistoriaa: UAZ-469 "Cabriolet" Suomessa
Emmanuel Tuffour

Emmanuel Tuffour (s. 2. joulukuuta 1966) on ghanalainen entinen yleisurheilija, joka kilpaili pikajuoksussa. Hän voitti Afrikan kisoista neljä ja Afrikan-mestaruuskilpailuista kaksi mitalia. Tuffour osallistui olympialaisiin kolmesti, vuosina 1988-1996. Hän ei selviytynyt finaaliin kertaakaan, mutta Barcelonan olympialaisissa 1992 hän oli 100 metrillä vain sekunnin sadasosan päässä finaalipaikasta. Tuffour voitti maansa mestaruuden 100 metrin juoksussa vuosina 1991 ja 1993. == Ennätykset == Lähde: IAAF * 100 m: 10,07 s (1994) * 200 m: 20,15 (1995) == Lähteet == Tuffour, Emmanuel Tuffour, Emmanuel Luokka:Elävät henkilöt
SK Gaming

SK Gaming on videopelaamiseen erikoistunut organisaatio Saksasta. Järjestön perusti seitsemän saksalaispelaajaa Oberhausenista vuonna 1997. SK Gaming toimituttaa joukkoja moniin erilaisiin peleihin ja on erityisesti tunnettu menestyksestään Counter-Strike-pelisarjan turnauksissa. ==Aiheesta muualla== *Viralliset kotisivut Luokka:Saksalaiset elektronisen urheilun seurat Luokka:Kölnin urheilu Luokka:Vuonna 1997 perustetut urheiluseurat
Lewiston (Maine)

Lewiston on kaupunki Yhdysvaltojen Mainen osavaltiossa. Vuoden 2020 väestönlaskennan mukaan sen asukasluku oli 37 121\. Kaupunki rakentui historiallisesti tekstiiliteollisuuden ympärille, mutta sittemmin sen talous on monipuolistunut. ==Maantiede== Lewiston sijaitsee Mainen osavaltion Androscogginin piirikunnassa Androscogginjoen varrella muutaman kymmenen kilometrin päässä joen suulta rannikolla sisämaahan päin. Joen vastarannalla sijaitsee Auburnin kaupunki. Kaupungit tekevät läheistä yhteistyötä ja jakavat esimerkiksi monet kaupunkien palveluista. ==Historia== pienoiskuva|vasen|Lewistonin Basilique de Saint-Pierre et Saint-Paul. Massachusettsin siirtokunta myönsi eräälle ryhmälle luvan perustaa asutus nykyisen Lewistonin paikalle vuonna 1768. Sopimuksen mukaan alueelle oli tarkoitus asuttaa 50 perhettä vuoteen 1774 mennessä, mutta tavoitteeseen ei ilmeisesti päästy. Paikan ensimmäinen siirtolainen Paul Hildreth rakennutti oman asumuksensa vasta vuonna 1770. Lewiston kasvoi aluksi varsin hitaasti, mutta sen teollinen kehitys lähti käyntiin kun Androscogginjoen vesivoimaa alettiin hyödyntämään vuonna 1836. Kaupungista tuli tekstiiliteollisuuden keskus, jonka tehtaiden työntekijät olivat usein kanadanranskalaisia siirtolaisia. Lewistonin tekstiiliteollisuuspainotteinen talous alkoi taantua 1960-luvulla. 1970-luvulla aiemmin keskenään kiivaasti kilpailleet Lewiston ja naapurikaupunki Auburn alkoivat tehdä lähempää yhteistyötä molempien kaupunkien kehittämiseksi. Seuraavalla vuosikymmenellä alkoikin rakennusbuumi. ==Talous== Lewiston ja Auburn muodostavat Mainen teollisuuden keskuksen. Lewistonin aiemmin tekstiilipainotteinen teollisuus on sittemmin monipuolistunut. Kaupungissa toimiviin teollisuusyrityksiin kuuluvat esimerkiksi Formed Fiber Technologies, Diamond Phoenix Corporation, Poland Spring Bottling ja White Rock Distilleries. Suurin työnantaja on kuitenkin terveydenhuolto, kuten esimerkiksi St. Mary’s Regional Medical Center ja Central Maine Medical Center. Wal-Martilla on kaupungissa logistiikkakeskus. Kotitalouksien vuosittaiset mediaaniansiot Lewistonissa aikavälillä 2016–2020 olivat 42 969 USD ja henkilöä kohden 25 396 USD. 16,6 % väestöstä eli köyhyysrajan alapuolella. ==Väestö== Lewistonin asukasluku oli vuoden 2020 väestönlaskennan mukaan 37 151 ja vuoden 2010 väestönlaskennan mukaan 36 592\. Kaupungin asukkaista 20,2 % oli alle 18-vuotiaita, 60,0 % 18–64-vuotiaita ja 18,8 % yli 64-vuotiaita. Kaupungin asukkaista 85,0 % oli taustaltaan valkoisia, 6,0 % afroamerikkalaisia, 1,3 % aasialaisia ja 2,4 % latinoja mistä tahansa rodusta. ==Lähteet== == Aiheesta muualla == Luokka:Mainen kaupungit
Eero Ahmavaara

Veli Eero Ahmavaara (20. syyskuuta 1915 Oulu – 29. syyskuuta 1961 Helsinki) oli suomalainen virkamies ja varatuomari, joka toimi Rovaniemen kauppalanjohtajana vuosina 1946–1948. Hän oli myös kirjallisuuden suomentaja.Varatuomari Ero Ahmavaara kuollut (maksullinen artikkeli) Helsingin Sanomat 3.10.1961, HS Aikakone. Viitattu 7.3.2018.Kuka kukin on 1954, s. 21 Runeberg.org. Viitattu 7.3.2018. Ahmavaara kirjoitti ylioppilaaksi 1934 ja suoritti ylemmän oikeustutkinnon 1945. Varatuomarin arvon hän sai 1950. Ennen nimitystään Rovaniemen kauppalanjohtajaksi hän oli asianajotoimisto Ahmavaara & Paavolan osakkaana ja Pohjolan Voiman lakimiehenä. Myöhemmin hän oli Oulun Kaupungin Säästöpankin johtaja 1951–1953, Suomen Arkkitehtiliiton lainopillinen asiamies vuodesta 1953 ja Korkeimman oikeuden virkamies 1954–1955. Hän oli puoluekannaltaan kokoomuslainen. Ahmavaara suomensi muun muassa Agatha Christien, Raymond Chandlerin, Carter Dicksonin ja Rex Stoutin rikosromaaneja, Göran Schildtin romaaneja sekä osia Carl Grimbergin Kansojen historiasta. Tunnettuja Ahmavaaran suomentamia kirjoja ovat muun muassa Christien Varjossa auringon alla, Murhenäytelmä kolmessa näytöksessä ja Murha Mesopotamiassa sekä Chandlerin Näkemiin, kaunokaiseni ja Pitkät jäähyväiset.Tekijähaku nimellä ”Eero Ahmavaara” Fennica-tietokanta. Viitattu 7.3.2018. Eero Ahmavaara oli poliitikko Arvi Ahmavaaran poika. Eero Ahmavaaran puoliso oli toimittaja Anna-Liisa Ahmavaara (myöh. Rekola), joka oli Jarl Sundqvistin tytär. Ammattiyhdistysjohtaja Pekka Arvi Ahmavaara on heidän poikansa. Ahmavaara kuului Ylitorniolta lähtöisin olevaan Ahmavaaran sukuun, josta on noussut kansallisesti merkittäviä henkilöitä 1800-luvun lopulta lähtien. ==Lähteet== Luokka:Suomalaiset juristit Luokka:Rovaniemen kaupunginjohtajat Luokka:Kansallisen Kokoomuksen poliitikot Luokka:Suomentajat Luokka:Vuonna 1915 syntyneet Luokka:Vuonna 1961 kuolleet
Dudley Dorival

Dudley S. Dorival (s. 1. syyskuuta 1975 Elizabeth, Yhdysvallat) on haitilainen entinen yleisurheilija, joka kilpaili pika-aitajuoksussa. Hän edusti Yhdysvaltoja vuoden 1999 heinäkuuhun saakka, mutta vaihtoi kansalaisuuttaan, sillä hänen molemmat vanhempansa ovat syntyjään haitilaisia. Dorival voitti Yhdysvaltoja edustaessaan hopeaa alle 20-vuotiaiden MM-kisoista 1994 ja pronssia vuoden 1997 universiadeista. Haitin edustajana hän voitti pronssia vuoden 2001 MM-kisoista ja osallistui olympialaisiin kolmesti. Dorivalin paras olympiasijoitus on seitsemäs sija Sydneyn olympialaisista 2000. == Ennätykset == * 110 m aidat: 13,25 s (2001) == Lähteet == Luokka:Haitilaiset pika- aitajuoksijat Luokka:Yhdysvaltalaiset pika-aitajuoksijat Luokka:Vuonna 1975 syntyneet Luokka:Elävät henkilöt
Lewiston

Lewiston viittaa seuraaviin paikkoihin Yhdysvalloissa: *Lewiston (Alabama) *Lewiston (Kalifornia) *Lewiston (Georgia) *Lewiston (Idaho) *Lewiston (Illinois) *Lewiston (Maine) *Lewiston (Michigan) *Lewiston (Minnesota) *Lewiston (Nebraska) *Lewiston (New York) *Lewiston (Pohjois-Carolina) *Lewiston (Utah) *Lewiston (Vermont) *Lewiston (Virginia) *Lewiston (Washington) *Lewiston (Wisconsin)
Omegapiste

Omegapiste on ranskalaisen filosofin ja jesuiittapapin Pierre Teilhard de Chardinin (1881–1955) kehittämä käsite, joka kuvaa kompleksisuuden ja tietoisuuden äärimmäistä tasoa, jota kohti maailmankaikkeus hänen teoriansa mukaan kehittyy. Teilhard kutsui evoluutioteoriaansa kompleksisuuden ja tietoisuuden laiksi; Teilhardin mukaan maailmankaikkeus voi kehittyä lisääntyvän kompleksisuuden ja tietoisuuden suuntaan vain, mikäli sitä vedetään kohti äärimmäisen kompleksisuuden ja tietoisuuden pistettä. Matemaattisen fysiikan professori Frank Tipler sanoo gravitaation romahduksen loppua, kosmologian suurta rysäystä, omegapisteeksi. == Katso myös == * Teknologinen singulariteetti Luokka:Kosmologia
Hot Chocolate

Hot Chocolate on brittiläinen yhtye joka on perustettu vuonna 1969. Alun perin nimi oli The Hot Chocolate Band. Siihen kuuluvat Errol Brown, Larry Ferguson, Tony Wilson, Brian Saterwhite, Ian King, Tony Connor, Patrick Olive, Harvey Hinsley, Greg Bannis, Steve Beast, Andy Smith ja Fil Straughan. Yhtyeen tunnetuin kappale on ollut "You sexy thing", joka julkaistiin vuonna 1975. == Diskografia == * Cicero Park (1974) * Hot Chocolate (1975) * Man to Man (1976) * Every 1's a Winner (1978) * Going Through the Motions (1979) * Class (1980) * Mystery (1982) * Love Shot (1983) * Strictly Dance (1993) Luokka:Brittiläiset diskoyhtyeet Luokka:Brittiläiset popyhtyeet
Acrassicauda

Acrassicauda on irakilainen thrash metal -yhtye. Yhtye perustettiin Bagdadissa, mutta sen jäsenet pakenivat sodan seurauksena ensin Syyriaan ja sieltä Turkin kautta New Yorkiin. Yhtye on julkaissut yhden EP:n nimeltä Only the Dead See the End of the War. EP:n kappaleesta Garden of Stones on tehty musiikkivideo ja se on nähtävissä YouTubessa. Esikoisalbumi Gilgamesh julkaistiin vuonna 2015. == Jäsenet == * Faisal Mustafa – laulu, kitara * Tony Yaqoo – kitara * Firas Allateef – basso * Marwan Hussein – rummut == Julkaisut == === Studioalbumit === * === EP:t === * === Singlet === * ”Flowers in the Desert” (2009) * ”Garden of Stones (2009, promo) === Demot === * * * Luokka:Thrash metal -yhtyeet Luokka:Irakin musiikki
Reaching the Cold 100

Reaching The Cold 100 on englantilaisen Peter Green Splinter Group bluesyhtyeen viimeisin levytys vuodelta 2003. Se on varmaa, lämminhenkistä brittiläistä blues-rockia. Peter Stroud, Nigel Watson ja Roger Cotton ovat säveltäneet suurimman osan materiaalista. Levyllä on hidastempoisia blues- sävellyksiä kuten "Needs Must the Devil Drives", hidas Chicago-tyylinen "Spiritual Thief," joka kulkee puoliksi bluesin ja soulin rajamailla sekä hienosti riffitetty "Dangerous Man". Bonuksena levyltä löytyy mm. Greenin uudelleen lämmittämät "Black Magic Woman", "Green Manalishi" ja "Albatross", jotka kansitekstien mukaan on merkitty akustisiksi versioiksi, mutta joista vain ”Albatross” vaikuttaa soitetun ilman sähköisiä instrumentteja. "Black Magic Woman" lähestyy jopa Santanaa tulkinnallaan. "Green Manalishi" -versio levyllä lienee parasta levytettyä materiaalia kappaleesta. Tämä on lyhyeksi jääneen bändin viimeiseksi jäänyt levytys. Vuoden 2004 alussa Green jätti yllättäen bändin kesken kiertueen ja seuraavan albumien äänitysten ja muutti Ruotsiin. == Kappaleet == # # # # # # # # # # # # # # # # # == Kokoonpano == * Peter Green – kitarat, laulu, huuliharppu * Nigel Watson – kitara, laulu * Larry Tolfree – rummut * Pete Stroud – basso * Roger Cotton – koskettimet Luokka:Vuoden 2003 albumit Luokka:Peter Green Splinter Groupin albumit
Ken Block

Ken Block (21. marraskuuta 1967 Kalifornia, Yhdysvallat – 2. tammikuuta 2023) oli yhdysvaltalainen rallikuljettaja sekä yksi DC Shoesin perustajista. Block oli extreme-urheilija ja hän kilpaili muun muassa lumilautailussa, rullalautailussa, motocrossissa, rallissa ja myöhemmin pääosin rallicrossissa. Blockin kartanlukijana toimi Alessandro Gelsomino. Block kuoli 55-vuotiaana moottorikelkkaonnettomuudessa moottorikelkan kaaduttua hänen päällensä lähellä Utahin Woodlandia 2. tammikuuta 2023. == DC Shoes == Ken Block perusti DC Shoesin. Yritys keskittyi myymään urheilukenkiä rullalautailijoille. Blockin ajatuksena oli, että rullalautailijat tarvitsevat muiden urheilijoiden tavoin erityiset kengät pystyäkseen kilpailemaan korkealla tasolla. Merkki kasvoi ja se myytiin Quiksilverille toukokuussa 2004. ==Ralli== ===2005=== thumb|Block Ford Focus WRC:llä Korsikan rallissa kaudella 2010. Vuonna 2005 Ken Block aloitti kansainvälisen ralliuransa Vermont SportsCar -tiimissä. Vermont SportsCar valmisti vuonna 2005 Subaru WRX STi:n, jolla Block voisi kilpailla. Hänen ensimmäinen kisansa kaudella oli Sno*Drift, jossa hän sijoittui seitsemänneksi yleiskilpailussa ja viidenneksi N-ryhmäläisten kesken. Vuoden 2005 aikana, Block oli viisi kertaa viiden parhaan joukossa ja tuli kolmanneksi N-ryhmässä. Block oli neljäs Rally America National Championshipissä. Ensimmäisen rallikautensa lopussa Ken Block voitti Rally American vuoden tulokas -palkinnon. === 2007 – 2008 === Block osallistui vuonna 2007 Meksikon ja Uuden-Seelannin ralleihin. Vuonna 2008 hän osallistui Uuden-Seelannin ralliin. ===2010 – 2011 === Tammikuussa 2010 Block perusti Monster World Rally Team -tallin. Vuonna 2010 Block osallistui rallin MM- sarjan kilpailuihin Ford Focus WRC:llä ja keräsi kaksi MM-sarjan pistettä ja oli lopputuloksissa sijalla 20. Lisäksi hän ajoi Yhdysvalloissa kisoja Ford Fiestalla. Vuonna 2011 Block ajoi rallin MM-sarjan kilpailuja Ford Fiesta RS WRC -autolla ja keräsi kuusi MM-sarjan pistettä ja oli lopputuloksissa sijalla 22. ===2012 – 2013 === Vuonna 2012 Block ajoi kolme MM-sarjan rallikilpailua, joista hän keräsi neljä pistettä ja sijoittui kaudella sijalle 28. Vuonna 2013 hän ajoi yhden MM-sarjan kilpailun (Meksikon ralli 2013), jossa hän sijoittui seitsemänneksi. Vuonna 2013 hän keräsi kuusi MM-sarjan pistettä ja sijoittui lopputuloksissa sijalle 20. ===Muut rallit=== Block osallistui Katalonian ralliin vuosina 2014 ja 2018, joista jälkimmäisessä hän keskeytti. == Kuolema == Block kuoli moottorikelkkaonnettomuudessa 2. tammikuuta 2023. Huomionosoituksena hänen käyttämänsä numero 43 poistettiin käytöstä rallin maailmanmestaruussarjassa kauden 2023 ajaksi. == Lähteet == == Aiheesta muualla == * Kotisivut * Monster World Rally Team * Subaru Rally Team USA Luokka:Yhdysvaltalaiset ralliautoilijat Luokka:Vuonna 1967 syntyneet Luokka:Vuonna 2023 kuolleet